《奉诏阅庶吉士卷和介翁韵二首 其一》
明代·孙承恩

阅士群公我滥同，王言赫奕炳如虹。须知独为储贤地，要是无如入彀雄。

清庙岂容遗卞玉，云门合自识焦桐。庸愚廿载前叨与，愧乏涓埃答睿衷。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。